**परिपत्र क्रमांक: 2017/05 13 जनवरी, 2017**

**समस्त सदस्यों के लिए**

**सदस्यों से संपर्क तथा बैठकों का आयोजन**

**भारतीय स्टेट बैंक अधिकारी संघ, लुधियाना अंचल ने कामरेड जे पी कालरा, आंचलिक प्रधान तथा कामरेड संजय शर्मा, उपमहासचिव के नेतृत्व में अपने सदस्य संपर्कता अभियान को आगे बढ़ाते हुए दिनांक 11 जनवरी, 2017 को मोगा व जगरांव भौगोलिक क्षेत्र के अंतर्गत स्थापित शाखाओं का दौरा किया। इस दौरे में अंचल के पदाधिकारियों के साथ मंडल प्रधान कामरेड सुशील कुंद्रा, महासचिव कामरेड दीपक शर्मा, उपमहासचिव कामरेड विद्या सागर कपिल तथा वित्त सचिव कामरेड विपन बैरी ने भी Jagraon Main Branch, G.T. Road Jagraon, Chur Chak, Ajitwal, BadhniKalan, Nihal Singh Wala, Bagha Purana, G T Road Moga, ADB Moga तथा Moga Main Branch में सदस्यों से मुलाक़ात कर विचारों का आदान प्रदान किया। प्रत्येक शाखा में सदस्यों ने कामरेड सुशील कुंद्रा तथा कामरेड दीपक शर्मा को नई जिम्मेवारियों के लिए बधाई देते हुए सभी पदाधिकारियों का बेहद गर्मजोशी के साथ फूलमालायों व पुष्प गुच्छों से अभिनन्दन किया। कामरेड दीपक शर्मा ने इंडस्ट्री, बैंक तथा मंडल स्तर पर हो रही नवीनतम गतिविधियों से सदस्यों को अवगत करवाया तथा सदस्यों के अनुभवों, समस्याओं, सुझावों तथा प्रतिक्रियाओं का संज्ञान लेते हुए उपयुक्त पग उठाने का आश्वासन दिया। जगरांव शाखा में मुख्य प्रबंधक श्री जगमोहन कोछर की अध्यक्षता में एक बैठक का आयोजन किया गया जिसमें सदस्यों ने नवीनतम जानकारियों से अवगत होने के साथ साथ अपनी जिज्ञासाओं को भी शांत किया।**

**मुख्य शाखा मोगा में कामरेड अतुल जैन, मुख्य प्रबंधक की अध्यक्षता में एक बैठक का आयोजन किया गया जिसमें Moga Main Branch, Khosa Pando, Samadh Bhai, ADB Moga तथा अन्य शाखाओं के सदस्यों ने भाग लिया। कामरेड एन एस भट्टी, उप प्रधान, ने सभी पदाधिकारियों का स्वागत करते हुए बहुत लंबे अरसे के उपरांत मंडल पदाधिकारियों का इस क्षेत्र की शाखाओं की यात्रा करने के सराहनीय कदम की प्रशंसा करते हुए आभार व्यक्त किया। कामरेड संजय शर्मा ने अंचल स्तर पर संगठन की गतिविधियों के संदर्भ में सदस्यों को अवगत करवाते हुए बतलाया कि लुधियाना अंचल के पदाधिकारी मंडल नेतृत्व के साथ जालंधर, मुक्तसर, फिरोजपुर, भटिंडा, अबोहर तथा फाजिल्का इत्यादि की लगभग सभी शाखाओं में सदस्यों से इसी प्रकार संपर्क कर चुके हैं तथा वो सदस्यों की समस्याओं से भली भाँति अवगत है। उन्होने यह भी बतलाया कि फरवरी माह में लुधियाना में एक अंचल स्तर के सम्मेलन का आयोजन किया जाएगा।**

**कामरेड दीपक शर्मा ने Wage Revision 2017, CDS, Model Transfer Policy vis-a’-vis Circle Transfer Policy, De-monetization, Interest on Staff Loans, Disciplinary Cases, Pressure on officers जैसे मुद्दों पर विस्तार से प्रकाश डाला। उपस्थित सदस्यों ने बैंक कर्मचारियों व अधिकारियों को नोटबंदी तथा स्टाफ की कमी के कारण हो रही बढ़ती समस्याओं के विषय में बतलाया। अपार स्नेह देने के लिए सदस्यों का आभार व्यक्त करते हुए कामरेड दीपक शर्मा ने उनकी समस्याओं को पूरी ईमानदारी के साथ प्रत्येक स्तर पर उठाने का आश्वासन दिया। उन्होने आह्वान किया कि हमें अपने प्रिय बैंक को शिखर पर बनाए रखने तथा अधिकारी संगठन को मजबूती प्रदान के लिए मिलजुल कर हरसंभव प्रयास करना हैं।**

**कामरेड अतुल जैन ने समस्त पदाधिकारियों का बहुमूल्य समय निकालने के लिए तथा शाखा स्तर पर सदस्यों की समस्याओं से रूबरू होने के लिए धन्यवाद किया।**

**मोगा व जगरांव के इस दौरे के सफल संचालन में कामरेड नरेंद्र अरोड़ा, क्षेत्रीय सचिव के सदस्यों के साथ बेहतरीन तालमेल व संगठन को मजबूती प्रदान करने की उनकी अद्भुत क्षमता भी दृष्टिगोचर हुई। भारतीय स्टेट बैंक अधिकारी संघ, लुधियाना अंचल द्वारा चलाए जा रहे इस सदस्य संपर्क अभियान की संगठन को मजबूत करने में महत्वपूर्ण भूमिका रहेगी। हम लुधियाना अंचल टीम के उत्कृष्ट कार्यों की प्रशंसा करते है तथा उनके सराहनीय प्रयासों के लिए बधाई देते हैं।**

**(दीपक कुमार शर्मा)**

**महासचिव**